kardosdrur/scandi-wiki huggingface dataset:
Sessøya

Sessøya er en ø i Tromsø kommune i Troms og Finnmark fylke i Norge. Øen ligger på vestsiden af Kvaløya, nordvest for Ersfjorden. Navnet er kommer antagelig af fuglenavnet sæding (en mågeart). Den lille bygd ligger på indersiden af øen, beskyttet for vejr og vind, og over for Rekvik, som ligger mod øst, på den modsatte side af Sessøyfjorden.

Historie 
I 1567 havde øen fire beboere som boede i kåter. I 1770 er der et tømret hus på Sessøya, og derefter har der boet folk på øen stort set hele tiden. Der var en del huse på øen og man levede af fiskeri, - fangsten leverede man  i Rekvik.

Kilder og henvisninger

Kort på norgeskart.no

Øer i Troms og Finnmark
Tromsø
Kvaløya (Troms)

Kvaløya (Nordsamisk: Sállir) er Norges femte største ø. Hele øen ligger i Tromsø kommune i Troms og Finnmark fylke. De største byer er Kvaløysletta, Storelva, Kaldfjord, Brensholmen og Ersfjordbotn, men der er spredt bebyggelse langs kysten over næsten hele øen.

Geografi og geologi 

Kvaløya er knyttet til Tromsøya med Sandnessundbroen. Kvaløya har også broforbindelse til Håkøya, som ligger i Sandnessundet, mellem Kvaløya og Tromsøya. Videre går Kvalsundtunnelen til Ringvassøya mod nord. Mod syd giver Ryatunnelen forbindelse fra Larseng til Balsnes på Malangshalvøen. I sydvest går der om sommeren færge mellem Brensholmen og Botnhamn på Senja. Der går også færge/båd til Vengsøya og Tussøya. I vest er der broforbindelse til Store Sommarøya.

Geografisk er Kvaløya næsten delt i tre af fjordene Ersfjorden og Kaldfjorden. Store dele af øen er fjeldlandskab. Det højeste fjeld er Store Blåmann der er 1.044 moh.

På øerne nord for Tromsø findes  og tonalittisk gnejs. De ældste bjergarter er 2.880 millioner år gamle, og dette område er specielt ved at bjergarterne er kun er lidt påvirket af metamorfose og de har altså undgået den kaledonske bjergkædefoldning.

Langs nordsiden af Ersfjorden findes den op til 1.800 millioner år gamle Ersfjordgranit. Dette er en arkæisk dybbjergart som sandsynligvis er en vestlig forlængelse af tilsvarende mere metamorfe bjergarter i Finnmark.

Historie 
For omkring 10.r0 år siden kom de første mennesker til dette område. Kendt er blandt andet «». Når der, på den tid, kom ny bosætning, kom de rejsende langs kysten og bosatte sig da ofte på de yderste næs, holme og øer for at være så tæt på fiskeområderne som muligt. I 600-tallet begyndte der at komme spredt bebyggelse i Troms. Fra 1100–1200 tallet er der blevet fundet rester af gamle kåter og kirker på øerne ud for Kvaløya. Fra 1500-1600-tallet var der mange steder på ydersiden af Kvaløya som var befolket. Når så folketellingene begyndere i 1600-tallet ser man mere nøjagtigt størrelsen på de forskellige gårde. Efter at fiskeflåden begyndte at blive motoriseret blev de mest vejrudsatte bygder på øerne og på ydersiden af Kvaløya fraflyttet. Folk bosatte sig længere inde i fjordene, Kaldfjorden, Kattfjorden og Ersfjorden. Mange andre steder på hele øen blev også større og specielt indersiden mod øst, Kvaløysletten, fik en stor befolkningsvækst fra 1970'erne, da der kom bro til Tromsø.

2000-tallet 
Kvaløysletten er for længst vokset sammen med byen Tromsø og er pr. 1. januar 2016 en bydel med 8.556 indbyggere. Kvaløya er i 2000-tallet blevet et populært turistmål, både på grund af sine fjelde og de muligheder de giver, men også hvalsafarier og nordlysturisme er øget kraftigt på øen. Dette har også skapt en del arbejdspladser.

Kilder og henvisninger 

 Satellitbillede af Kvaløya (Google)
 turliv.no - information og billeder fra bl.a. Kvaløya

Øer i Troms og Finnmark
Tromsø
Togulykken ved Sig 2018

Togulykken i Varde fandt sted den 19. juni 2018. Et hurtigtkørende Lint 41-togsæt fra Arriva kørte med 120 km/t ind i en minibus lidt nord for landsbyen Sig, på vej til Tistrup. Bussen krydsede en usikret jernbaneoverskæring. I bussen sad to mennesker, som døde på stedet. Toget blev 45 % skadet, og forenden skulle have en hel ny forendekasse. Ingen i toget kom til skade, undtagen én, som blev behandlet for hold i nakken.

Referencer 

Varde
Begivenheder i 2018
Otto Schoetensack

Otto Schoetensack (tysk: [ˈʃoːtənzak]; født 12. juli 1850 i byen Stendal, død 23. december 1912 i byen Ospedaletti)
var en tysk industrialist og professor i antropologi. Han opdagede det først fossil af homo-arten Homo heidelbergensis.

Professorer fra Tyskland
Tyskere i 1800-tallet
Tyskere i 1900-tallet
Persisterende foramen ovale

Persisterende foramen ovale (forkortet PFO) er åbning i skillevæggen imellem hjertets forkamre, som er medfødt.

Oftest opdages det ved, at der ikke er andre årsager til en venetrombose (blodprop). Hjertet undersøges så, og opfte viser der sig denne åbning.

Indgrebet foretages i lysken eller hånden og udføres ambulant.

Hjertesygdomme
Ladislaus 4. af Ungarn

Ladislaus 4. eller Ladislas 4. () (5. august 1262 – 10. juli 1290) var konge af Ungarn og Kroatien fra 1272 til sin død i 1290.

Ladislaus var søn af kong Stefan 5. af Ungarn og den kumanske prinsesse Elisabeth. Som 7-årig blev han gift med Elisabeth af Sicilien. Han blev konge ved faderens død i 1272. Hans vigtigste beslutning var, at han i 1278 gav samme status til den kumanska adel (som levede i Ungern siden Béla 4. af Ungarns regeringstid), som den ungarske adel havde. Alligevel blev han senere myrdet af netop kumanske adelsmænd.

Konger af Ungarn
Huset Árpád
Konger af Kroatien
Vigø

Vigø er en privatejet ubeboet ø i Helnæsbugten, sydvest for Fyn. Den er 1 km lang og på det bredeste sted ca. 200 meter, det samlede areal er ca. 17 ha.

Faaborg-Midtfyn Kommunes geografi
Øer i Sydfynske Øhav
Kaldfjorden

Kaldfjorden kan henvise til flere steder i Norge:

 Kaldfjorden (Nordkap) – en fjord i Nordkap kommune i Finnmark fylke.
 Kaldfjorden (Tromsø) – en fjord på Kvaløya i Tromsø kommune i Troms.
 Kaldfjorden (landsby) – en landsby i enden af fjorden i Tromsø kommune.
 Kaldfjorden – en af søerne som indgår i vandkraftmagasinet Vinstervatna i Oppland fylke.
Strynø Kalv

Strynø Kalv er en privatejet ø i Det Sydfynske Øhav vest for Strynø. Arealet af øen er ca. 45 ha og højeste punkt er 3 m over havet. En del af øen er fredet for bevaringen af klokkefrøer.  Øen kan besøges i egen båd eller med hjælp fra Øhavets Smakkecenter på Strynø. En cementmole som indtil midt i 1960’erne blev brugt til udskibning af landbrugsvarer fra øens landbrugsejendomme er eneste anløbsbro. Fra 1969 blev de tre gårde kun anvendt som fritidshuse og markerne udlagt til fårehold. 

Den første gård blev bygget 1480, der i 1600-tallet blev afløst tre gårde. Det bebyggede miljø på Strynø Kalv udgør en samlet helhed, bestående af den inddigede ø med den samlede bebyggelse placeret inde midt på øen.  Digerne blev forhøjede efter stormfloden i 1872. I nutiden er der anlagt en lille bro på øens østside. 

I 1813 sejlede skolelæreren fra Strynø hver torsdag til øen, hvis vejret tillod det for at undervise børnene. Beboerne sørgede for ophold og befordring til og fra øen. 1917 begyndte den daglige levering af mælk fra Strynø Kalv til Strynø Andelsmejeri, og dermed er skolebørnene på Strynø Kalv meget sandsynligt begyndt at gå i skole på Strynø hver anden dag som skolebørnene på Strynø.

I 1921 boede der 26 mennesker på øen. 1950 var der 15 og i 1968 var der kun to ældre mænd tilbage.

Eksterne henvisninger og kilder 
 Strynø Kalv
 www.webatlas.dk

Langeland Kommunes geografi
Øer i Sydfynske Øhav
French 75

French 75 er en cocktail bestående af sukkersirup, gin, champagne, citronsaft og isterninger serveret i et champagneglas. Navnet refererer til en fransk 75 mm feltkanon og kan dateres tilbage til 1. verdenskrig, hvor franske og amerikanske piloter drak den efter at have været i luftkamp. 

Drikken blev opfundet på Harry's New York Bar i Paris i 1915 af Harry MacElhone, som udgav opskriften i Harry's ABC of Mixing Cocktails, 1922-udgaven, dog under navnet 75 og med ingredienserne calvados, gin, grenadine og absint, senere samme år udkom den i Robert Vermeires Cocktails: How to Mix Them, dog var der her tilføjet citronsaft. I 1927 blev den nuværende opskrift udgivet under navnet French 75 i  Here's How! af Judge Jr.

Referencer 

Drinks
Panering

Panering er tilberedning af fødevare, hvor kød eller fisk vendes i rasp eller mel, inden det bliver pandestegt. For at få paneringen til at hænge bedre fast vendes kødet/fisken typisk i æg inden paneringen.
Stegning
Kryptomnesi

Kryptomnesi forekommer, når et glemt minde generindres, uden at den bliver genkendt som sådan af subjektet, som mener, at det er noget nyt og originalt. Det er en hukommelsesforstyrrelse, hvorved en person fejlagtigt kan huske at have genereret en tanke, ide, melodi eller vittighed, uden bevidst at engagere sig i plagiering, men snarere opleve dette minde, som om det var en ny inspiration.

Tidlig brug 
Den første dokumenterede forekomst af kryptomnesi fandt sted i 1874 med mediet Stainton Moses.

Carl Gustav Jung behandlede emnet i sin afhandling: "On the Psychology and Pathology of So-Called Occult Phenomena" (1902), samt foreslog i en artikel, "Cryptomnesia" (1905), at fænomenet havde hændt i Friedrich Nietzsche's "Thus Spoke Zarathustra". Forslaget blev undersøgt eller benævnt af Géza Dukes, Sándor Ferenczi og Wilhelm Stekel samt af Sigmund Freud.

Referencer 

Jungs psykologi
Raymond Williams

Raymond Williams (født 31. august 1921, død 26. januar 1988) var en walisisk akademiker, forfatter og kritiker. Han var længe en indflydelsesrig figur på den britiske venstrefløj og hans udgivelser om politik, kultur, medier og litteratur afspejler hans marxistiske baggrund synspunkter. Williams forbindes ofte med fagfeltet kulturstudier.

Dominant, overlevet og frembrydende kultur 
Williams argumenterer for, at der i enhver kultur kan findes flere forskellige kulturelle sfærer. Den mest fremherskende sfære kalder Willams den ”dominante.” Denne sfære sætter dagsordenen for kulturen. Dog er det vigtigt for Williams at understrege, at det dominante rum ikke er hele kulturen. Han peger på, at selvom den dominante kultur fylder rigtig meget, så vil der til enhver tid også findes fx kulturelle normer, der har overlevet fra en tidligere æra, men som ikke er fremherskende længere. Dette kaldes Williams overlevet (residual) kultur. Dertil kommer den frembrydende kultur, som gerne er i opposition til den dominerende kultur.

Williams' kultursyn kan forstås som et modsvar på Frankfurterskolens meget pessimistiske kultursyn, hvor kulturen er en endimensional industri, der dominerer alt. Williams mener, at kulturen i stedet har flere forskellige sfærer.

Noter 

Litteraturvidenskabsfolk
Ronde van Drenthe for kvinder 2019

Den 13. udgave af Ronde van Drenthe blev afholdt den 17. marts 2019. Det var den anden konkurrence i UCI Women's World Tour 2019. Løbet blev vundet af italienske Marta Bastianelli fra Team Virtu Cycling Women.

Hold og ryttere

Danske ryttere 
Amalie Dideriksen kørte for Boels-Dolmans
Trine Schmidt kørte for Team Virtu Cycling Women
Julie Leth kørte for Bigla Pro Cycling

Resultater

Startliste

Eksterne henvisninger 

2019
Cykelløb i 2019
Jens Ole McCoy

Jens Ole Wowk McCoy (født 25. november 1994) er en dansk producer, der er bedst kendt som en del af hiphopduoen Ukendt Kunstner. Han er også bror til Morten McCoy, den ene halvdel af jazzduoen Bremer/McCoy.

Baggrund 
Han er født på Christianshavn og boede der indtil han blev seks år, derefter flyttede han til Hellerup ved København.

Karriere 
Efter Ukendt Kunstner gik fra hinanden i 2017, komponerede han soundtracket til filmen Underverden i 2017. Han producerede Noah Carters andet album 2nd Demo i 2018. Kombinationen af Noah Carter og Jens Ole McCoy blev påpeget af Gaffa, som mente, Jens Ole McCoy som producer “er et scoop i sig selv. Hans drømmende pianoer, der ofte møder bløde trap-inspirerede trommelinjer af høj, høj kvalitet giver umiddelbart god mening at dele med Noah Carter”. Gaffa tildelte albummet fire ud af seks stjerner.

Referencer

Eksterne henvisninger 
 
 

Musikere fra Danmark
Camilla Sylvest

Camilla Sylvest (født 23. november 1972 i Glostrup og er vokset op på Fyn.)
er en dansk erhvervsleder. Camilla Sylvest er koncerndirektør for Novo Nordisks kommercielle strategi.

Baggrund og uddannelse 
Camilla Sylvest er gift med Henning Therkelsen, der er arkitekt og industriel designer med egen virksomhed, og de har børnene Holger og Caroline.
Hun har en kandidateksamen i Økonomi fra Syddansk Universitet fra 1998 og har en executive MBA fra Scandinavian International Management Institute.

Karriere 
Camilla Sylvest startede sin karriere i Novo Nordisk i 1996. I 2015 blev hun øverste chef for Novo Nordisks kinesiske forretning, hvilket hun var indtil 2017, hvor hun blev koncernchef for Novo Nordisk' kommercielle strategi.

Camilla Sylvest blev i 2017 valgt ind i Danish Crowns bestyrelse.

Referencer 

Erhvervskvinder
Iværksættere fra Danmark
Alumni fra Syddansk Universitet
Cetartiodactyla

Cetartiodactyla er en pattedyrorden som består af hvaler og klovdyr. Medlemmer af gruppen findes i nær sagt alle mulige habitater fra dybt i havet (for eksempel kaskelothval) til oppe i bjerge (for eksempel gemse, tahrgeit og jak).
På land findes de både i ørkenen (kameler), savanner (antiloper), regnskov (dværghjorte), i tajga (elg) og i tundraen (rensdyr).

Pattedyr
Bertha (mølle)

Bertha er navnet på en en firevinget gallerihollænder beliggende i Sydtorp på den nordfrisiske ø Amrum i det vestlige Sydslesvig, Nordtyskland. Møllen blev opført i 1893 som kælderhollænder på gravhøjen Redenhuug fra bronzealderen. Møllen afløste en tidligere stubmølle på stedet. Bygherren var Heinrich Andresen. Cirka 600 meter nord for Bertha ved nabobyen Nebel findes Amrum Mølle. 

Bertha Mølle var i drift indtil 1942. Derefter var møllen i flere år truet af forfald. I 1952 blev møllen restaureret og omdannet til beboelse.

Eksterne henvisninger
Møllerne på Amrum

Hollandske vindmøller i Sydslesvig
Amrum
Marokko (film)

Marokko (originaltitel: Morocco) er en amerikansk romantisk dramafilm fra 1930, instrueret af Josef von Sternberg.
Gary Cooper, Marlene Dietrich og Adolphe Menjou spiller hovedrollerne. Jules Furthmans manuskript er basert på Benno Vignys roman Amy Jolly.
Marokko blev nomineret til fire Oscar-priser for instruktør (von Sternberg), bedste kvindelige hovedrolle (Dietrich), bedste scenografi (Hans Dreier) og bedste fotografering (Lee Garmes).

I 1992 blev filmen udvalgt til bevarelse af US National Film Registry af Library of Congress, da den anses for at være "kulturelt, historisk eller æstetisk signifikant".

Referencer

Eksterne Henvisninger 
 

Amerikanske film fra 1930
Engelsksprogede film
Dramafilm fra USA
Film fra Paramount
Sort-hvide film fra USA
Anne Tybjærg-Hansen

Anne Tybjærg-Hansen (født 4. oktober 1952 i København) er en dansk læge og forsker. Hun er professor ved Københavns Universitet og overlæge ved Klinisk Biokemisk Afdeling i Diagnostisk Center, Rigshospitalet.

Tybjærg-Hansens professorat fik hun i december 2009 og er i klinisk biokemi med fokus på translationel molekylær kardiologi.
Hendes tiltrædelsesforelæsningen i 2011 bar titlen Gener og Hjertesygdom.

Tybjærg-Hansen modtog i 2018 Anitschkow-prisen fra European Atherosclerosis Society for sit arbejde omkring anvendelsen af genetik til at forstå udviklingen af sygdomme, specielt hjertesygdomme som åreforkalkning.
Hun var den første dansker og første kvinde der modtog prisen.
Samme år modtog hun også KFJ-prisen på 1,5 millioner kroner fra Kirsten og Freddy Johansens Fond.

Referencer 

Læger fra Danmark
Combi Service

Combi Service er en dansk rengøringsvirksomhed med hovedsæde i Kildebrønde i Greve Kommune. Den blev grundlagt i 1998 af Birgit Aaby i Roskilde. I 2017 var der mere end 200 ansatte, som skabte et overskud på 4.943.400 kr.

Grundlægger Birgit Aaby forlod den daglige ledelse i 2007, men ejer stadigvæk 80 % af Combi Service.

Referencer

Eksterne henvisninger 
 Officielt websted

Etableret i 1998
Kildebrønde (Greve Kommune)
Rengøringsvirksomheder i Danmark
Virksomheder i Roskilde
AFI

AFI eller Afi kan henvise til:

 AFI (band) - et amerikansk punkband
 Forkortelse for American Film Institute
 Forkortelse for Associazione dei Fonografici Italiani, en interesseorganisation for musikindustrien i Italien.
 Forkortelse for Arbeidsforskningsinstituttet, et institut i Norge
 Afi er ægtemand til Amma, der begge optræder i fortællingen om Rigs vandring
Ado

Ado eller ADO kan henvise til:

 ActiveX Data Objects - en databaseteknologi udviklet af Microsoft
 ADO Den Haag - en hollandsk fodboldklub
 Eduardo Roberto Stinghen - en fodboldspiller kendt under navnet Ado
Kattfjorden

Kattfjorden er en fjord på nordvestsiden af Kvaløya i Tromsø kommune i Troms og Finnmark  fylke  i Norge. Fjorden er seks kilometer lang, fra Tussøya mod sydøst til Lauklinesøya hvor Nordfjorden går videre mod øst.

Fjorden har indløb mellem Angstaursundet på østsiden af Tussøya i nord og Sandvika på sydsiden af Tussøya i vest. Bygden Vasstrand ligger på østsiden,  øst for Tussøya. Øvrige bygder ved fjorden er Sandneshamn på sydvestsiden og Tulleng lidt syd for Vasstrand. Ved Lauklinesøya deler fjorden sig i to; Nordfjorden går mod øst, mens Sørfjorden går mod syd. 

Fylkesvej 862 går langs sydsiden af fjorden.

Kilder og henvisninger 

Tromsø
Fjorde i Troms og Finnmark
Ronde van Drenthe 2019

Ronde van Drenthe 2019 var den 57. udgave af cykelløbet Ronde van Drenthe. Løbet var en del af UCI Europe Tour-kalenderen og blev arrangeret 17. marts 2019. Vinderen af løbet blev Pim Ligthart fra .

Hold og ryttere

Danske ryttere 
Lasse Norman Hansen kørte for Corendon-Circus
Mikkel Bjerg kørte for 
Jakob Egholm kørte for 
Nicolai Brøchner kørte for 
Tobias Kongstad kørte for 
Mathias Norsgaard Jørgensen kørte for 
Andreas Stokbro kørte for 
Torkil Veyhe kørte for 
Troels Vinther kørte for

Resultater

Eksterne henvisninger 
 

2019
UCI Europe Tour 2019
Akademisk Fægteklub

Akademisk Fægteklub var en dansk fægteklub, der blev grundlagt i 1930. Klubbens fægtere vandt 17 individuelle, danske mesterskaber frem til 1974, hvor den blev lagt sammen med Fægteklubben Cirklen under navnet Fægteklubben Mahaut.

Syv af klubbens medlemmer deltog i Olympiske Lege i 1932, 1936, 1948 og 1952.

Forhistorie 
Fægtning var én af flere idrætsgrene i Akademisk Idrætsforening, der blev stiftet i 1913 af blandt andre gymnastikinspektør Niels Christian Daniel Petersen (1892-1975) og landsretssagfører Svend Langkjær (1886-1948), der var foreningens formand 1914-1915. Læge Ivan Osiier (1888-1965) var foreningens formand 1916-1930. I de kommende 17 år vandt foreningen i fægtning 27 individuelle, danske mesterskaber, herunder 10 på fleuret, 7 på kårde og 10 på sabel; ud af disse blev de 25 vundet af Ivan Osiier.

Før 1930 var fem senere medlemmer af Akademisk Fægteklub deltagere ved fem olympiader - henholdsvis i 1908 i London (Ivan Osiier), 1912 i Stockholm (Oluf Berntsen, Hans Olsen og Ivan Osiier), 1920 i Antwerpen (Aage Berntsen og Ivan Osiier), 1924 i Paris (Svend Aage Munck og Ivan Osiier) og 1928 i Amsterdam (Ivan Osiier).

Levetid (1930-1974) 
I 1930 stiftedes Akademisk Fægteklub som en selvstændig forening af blandt andre Ivan Osiier, der var klubbens formand 1930-1937, og som blev æresmedlem i 1931. Den internationalt kendte fleuretfægter, Grete Olsen (1912-2010) var medlem af klubbens bestyrelse 1935-1939 og 1946-1950.

Klubben var medlem af Dansk Fægte-Forbund og var hjemmehørende i Leonce Mahauts fægtesal (Salles d'Armes Mahaut), der siden åbningen i 1901 havde været beliggende i Østergade 34, i Tordenskjoldsgade 10, igen i Østergade 34 og i Store Kongensgade, men som i 1930 var flyttet til Bryggeriernes ejendom, Vestre Boulevard 24 (nu: H.C. Andersens Boulevard) ved Tivoli.

I årene 1930-1974 vandt klubben 17 individuelle danske mesterskaber. På fleuret vandt damerne Grete Olsen (1933-1938), Aya Pedersen (1940) samt Kate Mahaut (1942 og 1945), på fleuret vandt herrerne Tage Jørgensen (1945) og Jørgen P. Kock (1969 og 1972), på kårde herrerne S. Munck (1933) og Laur. Schrøder (1941) og på sabel herrerne S. Munck (1931 og 1935) og Jørgen P. Kock (1969).
 

I samme periode deltog syv af klubbens fægtere i følgende Sommer-OL: 1932 i Los Angeles (Grete Olsen og Ivan Osiier), 1936 i Berlin (Grete Olsen, Ulla Barding-Poulsen og Caspar Schrøder), 1948 i London (Kate Mahaut, Grete Olsen, Ivan Osiier, Ivan Ruben og Tage Jørgensen) og 1952 i Helsingfors (Ulla Barding-Poulsen, Kate Mahaut og Ivan Ruben).

Tre af klubbens fremtrædende kvindelige fægtere – Ulla Barding-Poulsen, Kate Mahaut og Grete Olsen – var med i to af Danmarks største internationale fægtepræstationer: Kvindernes hjemførelse af de to første verdensmesterskaber i fleuret for hold i 1947 i Lissabon og i 1948 i Den Haag.

Eftertid 
Akademisk Fægteklub blev i 1974 sluttet sammen med Fægteklubben Cirklen; sammenslutningen fik navnet, Fægteklubben Mahaut – opkaldt efter fægtemester Leonce Mahaut (1875-1950).

Referencer 

Fægtning i Danmark
Etableret i 1930
Lucy Ayoub

Lucy Ayoub (født 21. juni 1992) er en israelsk tv-vært, digter og radiovært på IPBC (Kan). Ayoub skal være vært for Green Room ved Eurovision Song Contest 2019 sammen med Assi Azar, mens Erez Tal og Bar Refaeli skal være vært for selve begivenheden.

Referencer 

Personer fra Haifa
Tv-værter fra Israel
Værter ved Eurovision Song Contest
Digtere fra Israel
Jøder fra Israel
Katerine Duska

Katerine Duska (født 6. november 1989) er en græsk-canadisk sanger og sangskriver. Hun vil repræsentere Grækenland i Eurovision Song Contest 2019 med sangen "Better Love", som blev udgivet den 6. marts 2019.

Sangere fra Grækenland
Grækenlands Eurovision Song Contest-deltagere
Deltagere ved Eurovision Song Contest 2019
Better Love (Katerine Duska-sang)

"Better Love" er en sang udført af græsk-canadisk sanger Katerine Duska. Sangen repræsenterer Grækenland i Eurovision Song Contest 2019 i Tel Aviv. Den blev udgivet den 6. marts 2019.

Trackliste

Referencer 

Singler fra 2019
Sange fra 2019
Sange fra Eurovision Song Contest 2019
Eurovision Song Contest-sange fra Grækenland
Dueholmskolen

Dueholmskolen er en folkeskole beliggende Duevej 9 i den sydvestlige del af Nykøbing Mors. Den blev indviet i august 1969, og havde i skoleåret 2016/17 986 elever fra 4. til 10. klasse. Dette gør den til Morsø Kommunes største.

Siden skoleåret 2015/16 har alle klasser fra 7. til og med 10. klasse på hele Mors været samlet på skolen. Øens tre andre folkeskoler på Mors; MC Holm Skolen, Syd Mors Skolen og Øster Jølby Skole fungerer som fødeskoler til Dueholmskolen.

Eksterne henvisninger 
 Officielt websted 
 

Folkeskoler i Morsø Kommune
Etableret i 1969
Bygninger, konstruktioner og anlæg i Nykøbing Mors
Goldstar

Goldstar har flere betydninger:
 Goldstar (tegneserie) – navnet på flere fiktive karakterer fra DC Comics
 Goldstar (øl) – et israelsk ølmærke
 GoldStar – et tidligere sydkoreansk elektronikfirma
Say Na Na Na

Say Na Na Na er en sang udført af tyrkisk sanger, producent og tv-vært Serhat. Sangen blev komponeret af Serhat og Mary Susan Applegate. Det repræsenterer San Marino ved Eurovision Song Contest 2019 i Tel Aviv. Serhat repræsenterede tidligere San Marino i Eurovision Song Contest 2016 med sangen "I Did not Know".
"Say Na Na Na" blev sunget i den første semifinale den 14. maj 2019, hvor den kvalificerede sig til finalen.

Referencer 

Singler fra 2019
Sange fra 2019
Eurovision Song Contest-sange fra San Marino
Sange fra Eurovision Song Contest 2019
Milano-Sanremo 2019

Milano-Sanremo 2019 var den 110. udgave af cykelløbet Milano-Sanremo. Det var det ottende arrangement på UCI's World Tour-kalender i 2019 og blev arrangeret 23. marts 2019. Julian Alaphilippe vandt foran Oliver Naesen og Michał Kwiatkowski.

Hold og ryttere

Danske ryttere
Magnus Cort kørte for 
Jonas Gregaard kørte for 
Christopher Juul-Jensen kørte for 
Mads Würtz Schmidt kørte for 
Søren Kragh Andersen kørte for 
Casper Pedersen kørte for

Resultater

Startliste

Eksterne henvisninger

2019
UCI World Tour 2019